Huszonkét országból érkeznek Debrecenbe az ifjú zenészek nyári akadémiájára | Debmedia Online Magazin
Közzétéve: 2018. július 04. szerda 16:09
Váradi Judit, az akadémia művészeti igazgatója elmondta, hogy a július 15. és 24. között zajló rendezvénynek immár 18. alkalommal ad otthont a Debreceni Egyetem Zeneművészeti Kara. Az európai országok diákjai mellett jelentkeztek a mesterkurzusokra tehetséges zenészek az Egyesült Államokból, Hongkongból, Indonéziából, Egyiptomból, Costa Ricából, Iránból és Dél-Koreából is.
Az idei nyári akadémián is újjáalakul a Kodály Zoltán Ifjúsági Világzenekar, amelynek vezetője, akárcsak az elmúlt években, most is a Kossuth-díjas zongoraművész-karmester, a 85. születésnapját augusztusban ünneplő Vásáry Tamás lesz. Az évforduló méltó megünneplésére különleges programokkal készülnek a szervezők, ezek közül több meglepetés lesz – mondta Váradi Judit. Az akadémia záró hangversenyét július 24-én a Kölcsey Központban rendezik.
Az ifjú zeneművészek a tíz nap alatt a Zenés esték a Nagyerdőn című sorozatban ingyenes koncerteket adnak a zeneművészeti karon.
Címkék: ifjú zenészek nyári akadémiája | Zenés esték a Nagyerdőn |
Gyalogos-átkelőhelyen ütöttek el egy nőt Debrecenben
„Ég a gyertya ég, a lakás fel ne gyulladjék…”
A férfiaknál is megyebajnok a DSZC-Eötvös DSE
Ismét megszorítások jönnek?
Útlezárás Debrecenben szeptember 23-án